
ЖАСӨСПІРІМДЕРДІҢ ӨМІРЛІК ҚҰНДЫЛЫҚТАРЫ МЕН                ӘЛЕУМЕТТІК ЖАУАПКЕРШІЛІГІНЕ  ТҮСІНДІРМЕ
ЖҰМЫСЫ ТУРАЛЫ
ХАТТАМА   №12
Күні: 2025 жылғы  26 желтоқсан
Өткізілген орны: «Дарын» мектеп-интернатының мектеп кітапханасы

Қатысқандар:
Кентау қаласы полиция бөлімінің Жергілікті полиция қызметі басқармасының юневалды полиция тобының учаскелік полиция инспекторы,  лейтенанты Н. Асылбек.
Тәрбие ісі жөніндегі орынбасары м.а.: А.К.Шеренова 
Сынып жетекшілер: Тайшыкова С.,Ходжанова Ж., Науанов А.А.
Оқушылар: 8-11 сынып оқушылары

Тақырыбы:  «Нашақорлық, суицид, әлімжеттік (буллинг) және кибералаяқтықтың алдын алу»
Мақсаты: Оқушылар арасында нашақорлықтың, суицидтің, әлімжеттіктің және кибералаяқтықтың алдын алу, олардың зиянды салдары туралы кең көлемде түсіндірме жұмыстарын жүргізу, оқушылардың құқықтық және психологиялық сауаттылығын арттыру, қауіпсіз орта қалыптастыру және өмірлік қиын жағдайларда көмекке жүгіну дағдыларын дамыту.
Өткізілу барысы:
Кентау қаласы полиция бөлімінің Жергілікті полиция қызметі басқармасының юневалды полиция тобының учаскелік полиция инспекторы,  лейтенанты Н. Асылбек оқушылармен мектеп әкімшілігінің ұйымдастыруымен өткізілді. Іс-шараны мектеп директоры                               Б. Мырзахметқызы ашып, жиынның мақсаты мен маңыздылығына тоқталды.
Кентау қаласы полиция бөлімінің Жергілікті полиция қызметі басқармасының юневалды полиция тобының учаскелік полиция инспекторы,  лейтенанты Н. Асылбек  нашақорлық, суицидке итермелеу, әлімжеттік және кибералаяқтық бойынша заңнамалық жауапкершілік туралы түсіндіріп, нақты мысалдар келтірді.Іс-шара барысында оқушылар тарапынан бірқатар сұрақтар қойылды, атап айтқанда:
· Нашақорлықтың адам денсаулығына әсері қандай?
· Интернеттегі бейтаныс адамдардан қалай сақтану керек?
· Әлімжеттікке тап болған жағдайда не істеу қажет?
· Қиын психологиялық жағдайда кімнен көмек сұрауға болады?
· Жаңа жыл мерекесіне орай, отырыс кешін ұйымдастыруға бола ма?
Қойылған сұрақтарға полиция қызметкері, мектеп әкімшілігі және әлеуметтік-педагог тарапынан толық әрі нақты жауаптар берілді. Мектеп-интернатының әлеуметтік-педагогі Ү.Е. Садыкова оқушылардың психологиялық қауіпсіздігі, қиын жағдайларда көмекке жүгіну жолдары туралы түсіндірме жұмыстарын жүргізді.
Соңында оқушылармен сұрақ-жауап ұйымдастырылып, қойылған сұрақтарға мектеп әкімшілігі мен полиция қызметкері тарапынан толық жауаптар берілді. 
Қорытынды:
Нашақорлықтың, суицидтің, әлімжеттіктің және кибералаяқтықтың алдын алу бойынша оқушыларға түсіндірме жұмыстары жүргізілді.
Оқушылардың құқықтық және психологиялық сауаттылығын арттыруға бағытталған мәліметтер беріліп, қауіпсіздік ережелерін сақтау қажеттігі ескертілді.

